U-I-46/10
Natisni
Opravilna št.:
U-I-46/10
Datum odločitve:
18. 3. 2010
ECLI:
ECLI:SI:USRS:2010:U.I.46.10
Akt:
Odlok o koncesiji za upravljanje in izgradnjo posameznih delov pristanišča (pomol A in pomol B) (Uradne objave Občine Izola, št. 1/10)
Izrek:
Pobuda za začetek postopka za oceno ustavnosti in zakonitosti Odloka o koncesiji za upravljanje in izgradnjo posameznih delov pristanišča (pomol A in pomol B) (Uradne objave Občine Izola, št. 1/10) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
MARINVEST, inženiring, investicije, turizem, d. o. o., Izola
Datum vloge:
19. 2. 2010
Vrsta odločitve:
sklep
Vrsta rešitve:
zavrženje
Dokument:
US29060
Dokument v PDF obliki:
U-I-46-10.pdf
125 KB
Prenesite datoteko
U-I-46/10-4
18. 3. 2010
SKLEP
Ustavno sodišče je v postopku za preizkus pobude družbe MARINVEST, inženiring, investicije, turizem, d. o. o., Izola, ki jo zastopa Janez Starman, odvetnik v Kopru, na seji 18. marca 2010
sklenilo:
Pobuda za začetek postopka za oceno ustavnosti in zakonitosti Odloka o koncesiji za upravljanje in izgradnjo posameznih delov pristanišča (pomol A in pomol B) (Uradne objave Občine Izola, št. 1/10) se zavrže.
Obrazložitev
1. Pobudnica izpodbija v izreku tega sklepa navedeni predpis. Zatrjuje, da je v neskladju z 2., z 8., s 14., 74., 153. in 155. členom Ustave. Pobudnica utemeljuje svoj pravni interes z navedbo, da izpodbijani predpis daje pravno podlago za objavo javnega razpisa podelitve koncesije za upravljanje pomolov. Občina naj bi z javnim razpisom podelila pravice, ki jih pobudnica že ima. Pobudnica naj bi v skladu s pogodbo z nasprotno udeleženko že investirala v gradnjo pomola A in okoliške infrastrukture. Z izpodbijanim predpisom naj bi se pobudničin položaj poslabšal. Predlaga, naj Ustavno sodišče izpodbijani predpis razveljavi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnica še ne izkazuje pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik